
Iepirkumu komisijas 2025.gada 18.jūlija sēdē

apstiprinātās atbildes Nr.2 uz jautājumiem
par konkursa procedūras ar sarunām “Sadzīves atkritumu apsaimniekošana Ropažu novada administratīvajā teritorijā”, identifikācijas Nr. RNP 2025/14, nolikumu 
	Nr.p.k.
	Pretendenta jautājums
	Atbilde

	1.
	Konkursa nolikuma 1.7.1. punktā norādīts, ka par Konkursa kandidātu var būt jebkurš no šādiem pakalpojuma sniedzējiem, kas piedāvā tirgū veselības apdrošināšanas pakalpojumus un, kas iesniedzis pieteikumu Konkursa nolikumā noteiktajā kārtībā. Ņemot vērā, ka Konkurss ir par sadzīves atkritumu apsaimniekošanu, Pretendents lūdz precizēt iepriekš minēto punktu, norādot, kas var būt par Konkursa kandidātu
	Konkursa nolikuma 1.7.1. apakšpunkts ir precizēts, skatīt 2025. gada 11. jūlija atbildi Nr.1. 

	2. 
	Nolikuma 3.1.4. punktā Kandidātam ir izvirzīta prasība attiecībā uz pieredzi, proti,  3 (trīs) iepriekšējos gados (no 2022.gada līdz piedāvājuma iesniegšanas brīdim) pretendentam ir jābūt pieredzei sadzīves atkritumu apsaimniekošanā vismaz 1 (vienā) pašvaldības atkritumu apsaimniekošanas zonā, kur atkritumu apsaimniekošanas zonā iedzīvotāju skaits ir ne mazāks par 30 000, kā arī pakalpojumi sniegti nepārtraukti vismaz 1 (vienu) gadu.  Nolikuma 3.1.5. kā prasība noteikta, ka kandidātam iepriekšējo trīs gadu laikā ir jābūt guvušam pieredzi vismaz viena šķiroto atkritumu savākšanas laukuma izveidē un apsaimniekošanā. Lai apliecinātu atbilstību šīm prasībām saskaņā ar Konkursa nolikumu, kandidātiem ir jāaizpilda 2.pielikums – Kandidāta līdzvērtīga apjoma un satura darbu saraksts. Šī pielikuma trešajā kolonnā ir norādīts, ka kandidātam jāsniedz informācija par šķiroto atkritumu savākšanas laukuma izveidi un apsaimniekošanu. Pretendents lūdz precizēt vai šī aile ir jāpilda par visiem līgumiem, kā arī kurā sadaļā ir jānorāda Konkursa nolikumā 3.1.4. punktā izvirzītā pieredzes prasība. Tāpat Pretendents lūdz precizēt 2. pielikuma pēdējā kolonnā norādīto, proti, attiecībā uz līguma ietvaros veikto sadzīves atkritumu apsaimniekošanas vērtība EUR bez PVN. Pretendents lūdz skaidrot šo prasību, ņemot vērā, ka Konkursa nolikumā tāda prasība par konkrētu summu kādam līgumam nav ietverta (Konkursa nolikumā 3.1.3. punktā ietverta prasība par vidējo gada neto finanšu apgrozījumu, kas gūts no sadzīves atkritumu apsaimniekošanas)
	Pasūtītājs veiks grozījumus konkursa procedūras ar sarunām nolikuma 2.pielikuma trešajā kolonnā, izsakot šādā redakcijā:

“Informācija par šķiroto atkritumu savākšanas laukuma izveidi un apsaimniekošanu (jāaizpilda tādā apmērā, lai Iepirkumu komisija varētu pārliecināties par kandidātu atbilstību Konkursa nolikuma 3.1.5. apakšpunktā izvirzītajām atlases prasībām)”

 un piektajā kolonnā, izsakot šādā redakcijā:
“Iedzīvotāju skaits attiecīgajā atkritumu apsaimniekošanas zonā”



	3.
	3.1.5.punkts nosaka, ka pretendentam jāiesniedz apliecinājums, atsauksme, ka uzņēmums ir izveidojis šķiroto atkritumu savākšanas laukumu un apkalpojis to.  Lūdz sniegt atbildi – vai gadījumā, ja uzņēmums jau šobrīd Ropažu novada teritorijā ir izveidojis un apkalpo šķiroto atkritumu apsaimniekošanas laukumu, ir jāiesniedz apliecinājums un atsauksme no pašvaldības? Vai šādā gadījumā nav pietiekams laukuma darbības apraksts, atrašanās vieta, ja konkrētā pieredze gūta pie pasūtītāja.
	Šādā gadījumā nav nepieciešama atsauksme no pasūtītāja.


Šis dokuments ir parakstīts ar drošu elektronisko parakstu un satur laika zīmogu

